Document ID: 32012D0497

NÕUKOGU OTSUS,
8. märts 2012,
Euroopa Liidu ja Maroko Kuningriigi vahelise kirjavahetuse vormis lepingu (milles käsitletakse põllumajandustoodete, töödeldud põllumajandustoodete, kala ja kalandustoodetega seotud vastastikuseid liberaliseerimismeetmeid, millega asendatakse Euroopa - Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) protokollid nr 1, 2 ja 3 ning nende lisad ja millega muudetakse kõnealust assotsiatsioonilepingut) sõlmimise kohta
(2012/497/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punktiga a,
võttes arvesse Euroopa Komisjoni ettepanekut,
võttes arvesse Euroopa Parlamendi heakskiitu
ning arvestades järgmist:
(1)
Alates 1. märtsist 2000 kehtiva ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahelist assotsieerumist käsitleva Euroopa - Vahemere piirkonna lepingu (1) (edaspidi „assotsiatsioonileping”) artikliga 16 sätestatakse, et järk-järgult liberaliseeritakse omavaheline põllumajandustoodete, töödeldud põllumajandustoodete, kala ja kalandustoodete kaubandus.
(2)
ELi-Maroko assotsiatsiooninõukogu võttis 2005. aasta juulis vastu Euroopa naabruspoliitika tegevuskava, milles sisaldub erisäte põllumajandustoodete, töödeldud põllumajandustoodete, kala ja kalandustoodete kaubanduse edasise ulatuslikuma liberaliseerimise kohta.
(3)
Nõukogu volitas 14. oktoobril 2005 komisjoni pidama ühenduse nimel Maroko Kuningriigiga Euroopa - Vahemere piirkonna lepingu raames läbirääkimisi, et saavutada kõnealune eesmärk.
(4)
14. detsembril 2009 viis komisjon liidu nimel lõpule läbirääkimised assotsiatsioonilepingut muutva lepingu (edaspidi „leping”) kirjavahetuse teel sõlmimise kohta.
(5)
Leping tuleks sõlmida,
ON VASTU VÕTNUD KÄESOLEVA OTSUSE:
Artikkel 1
Euroopa Liidu ja Maroko Kuningriigi vahel kirjavahetuse vormis sõlmitud leping (milles käsitletakse põllumajandustoodete, töödeldud põllumajandustoodete, kala ja kalandustoodetega seotud vastastikuseid liberaliseerimismeetmeid, millega asendatakse Euroopa - Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) protokollid nr 1, 2 ja 3 ning nende lisad ja millega muudetakse kõnealust assotsiatsioonilepingut) kiidetakse liidu nimel heaks.
Lepingu tekst on lisatud käesolevale otsusele.
Artikkel 2
Kui Euroopa Liit peab rakendama assotsiatsioonilepingus põllumajandustoodete, kala ja kalandustoodete suhtes ette nähtud kaitseklauslit, mis on põllumajandustoodete puhul vastu võetud nõukogu 22. oktoobri 2007. aasta määruse (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid) (2) artikli 159 lõikes 2 ette nähtud menetluse kohaselt ning kala ja kalandustoodete puhul vastu võetud nõukogu 17. detsembri 1999. aasta määruse (EÜ) nr 104/2000 (kalandus- ja akvakultuuritooteturu ühise korralduse kohta) (3) artiklis 30 ette nähtud menetluse kohaselt. Töödeldud põllumajandustoodete puhul on kaitseklausel vastu võetud kas nõukogu 7. juuli 2009. aasta määruse (EÜ) nr 614/2009 (ovoalbumiini ja laktalbumiini ühise kaubandussüsteemi kohta) (4) artikli 7 lõikes 2 või nõukogu 30. novembri 2009. aasta määruse (EÜ) nr 1216/2009 (millega nähakse ette põllumajandussaaduste töötlemisel saadud teatavate kaupadega kauplemise kord) (5) artikli 11 lõikes 4 ette nähtud menetluse kohaselt.
Artikkel 3
Nõukogu eesistujal on õigus määrata isik(ud), kes on volitatud liidu nimel vahetama lepingus ette nähtud heakskiitmiskirju, et see liidu suhtes siduvaks muuta.
Artikkel 4
Käesolev otsus jõustub selle vastuvõtmise päeval.
Brüssel, 8. märts 2012

Labels: 5
3
6
18
15